pythainlp/thai-wiki-dataset-v4 huggingface dataset:
ร้อนนั้นเรารักกัน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ร้อนนั้นเรารักกัน (เกาหลี: ; อาร์อาร์: "Geu Hae Urineun"; แปล That Year We) เป็นละครชุดเกาหลีแนวรักตลก และเป็นละครชุดผลงานต้นฉบับเรื่องแรกของสตูดิโอเอ็น กำกับการแสดงโดย คิม ยุน-จิน เขียนบทโดย อี นา-อึน นำแสดงโดย ชเว อู-ชิก, คิม ดา-มี, คิม ซ็อง-ช็อล และโน จอง-อี
"ร้อนนั้นเรารักกัน" เป็นเรื่องราวเกี่ยวกับการก้าวผ่านวัยของอดีตคู่รักที่ต้องกลับมาพบกันอีกครั้ง หลังจากสารคดีที่พวกเขาถ่ายทำด้วยกันสมัยเรียนมัธยมปลายกลายเป็นกระแสไวรัล ออกอากาศทางเอสบีเอสทีวี ทุกวันจันทร์และวันอังคาร เวลา 22:00 น. (ตามเวลาท้องถิ่น) ตั้งแต่วันที่ 6 ธันวาคม ค.ศ. 2021 จนถึง 25 มกราคม ค.ศ. 2022 นอกจากนี้ยังออกอากาศทางเน็ตฟลิกซ์
เรื่องย่อ.
ชเว อุง (ชเว อู-ชิก) นักเรียนอันดับสุดท้ายของโรงเรียน ต้องมาถ่ายทำสารคดีร่วมกับ กุก ย็อน-ซู (คิม ดา-มี) นักเรียนอันดับที่ 1 ของโรงเรียน ทั้งสองได้พัฒนาความสัมพันธ์จนกลายเป็นคู่รัก แต่สุดท้ายก็ต้องเลิกกันไปอย่างเลวร้าย สิบปีหลังจากสารคดีเรื่องที่เขาและเธอถ่ายทำด้วยกันถูกเผยแพร่ จู่ ๆ สารคดีเรื่องดังกล่าวก็กลายเป็นกระแสไวรัล จนนำพาให้เขาและเธอได้กลับมาพบกันอีกครั้ง
 ศิลปินนักวาดภาพประกอบที่ใช้นามแฝงว่า "โก-โอ"
 สมัยเรียนมัธยมปลาย ชเว อุง ได้อันดับเกรด ลำดับที่ 267 จากจำนวนนักเรียนทั้งหมด 267 คนในโรงเรียน แต่กลับเป็นหนอนหนังสือดีเด่น หรือผู้ที่ยืมหนังสือมากที่สุดในโรงเรียน
 หัวหน้าฝ่ายประชาสัมพันธ์ของบริษัทรัน
 สมัยเรียนมัธยมปลาย กุก ย็อน-ซู ได้อันดับเกรด ลำดับที่ 1 และเป็นนักเรียนดีเด่นของโรงเรียน
 เพื่อนสนิทของ ชเว อุง และเป็นโปรดิวเซอร์ผู้รับหน้าที่ควบคุมการผลิตสารคดี
 คิม จี-อุง แอบชอบ กุก ย็อน-ซู ตั้งแต่สมัยเรียนมัธยมปลาย
 ไอดอลชื่อดัง ที่เริ่มสนิท และเริ่มแอบชอบ ชเว อุง
 ผู้จัดการส่วนตัว และเพื่อนของ ชเว อุง
 พ่อของ ชเว อุง
 แม่ของ ชเว อุง
 เจ้าของร้านฮาร์ดแวร์ และเพื่อนบ้านของพ่อของ ชเว อุง
 เพื่อนสนิทของ กุก ย็อน-ซู
 อี ซล-อี เคยเป็นนักเขียนบท แต่ปัจจุบันเปิดบาร์เป็นของตัวเอง
 ย่าของ กุก ย็อน-ซู
 หัวหน้าฝ่ายผลิตสารคดีของสถานีโทรทัศน์ รุ่นพี่ของ คิม จี-อุง และโปรดิวเซอร์ของสารคดีที่ ชเว อุง และ กุก ย็อน-ซู ถ่ายทำด้วยกันสมัยมัธยมปลาย
 รุ่นน้อง และเพื่อนร่วมงานที่ คิม จี-อุง สนิทที่สุด
 เด็กฝึกงานคนใหม่ ที่เพิ่งเข้ามาร่วมงานกับทางสถานีโทรทัศน์
 นักเขียนบทสารคดี ผู้เข้าร่วมทีมของ คิม จี-อุง
 ผู้จัดการส่วนตัวของ เอ็นเจ
 สไตลิสต์ของ เอ็นเจ
 ประธานบริษัทรัน
 สมาชิกในฝ่ายประชาสัมพันธ์ของบริษัทรัน
 สมาชิกในฝ่ายประชาสัมพันธ์ของบริษัทรัน
 เด็กฃึกงานในฝ่ายประชาสัมพันธ์ของบริษัทรัน
 ลูกค้าของ กุก ย็อน-ซู
การผลิต.
"ร้อนนั้นเรารักกัน" เป็นการกลับมาร่วมงานกันอีกครั้งของ ชเว อู-ชิก และ คิม ดา-มี หลังจากที่เคยร่วมงานกันในภาพยนตร์เรื่อง และเป็นละครชุดผลงานต้นฉบับเรื่องแรกของสตูดิโอเอ็น
การคัดเลือกนักแสดง.
ชเว อู-ชิก และ คิม ดา-มี ยืนยันว่าจะร่วมแสดงในเดือนมีนาคม ค.ศ. 2021 ส่วนนักแสดงที่เหลือยืนยันในวันที่ 8 กรกฎาคม ค.ศ. 2021
การถ่ายทำ.
การถ่ายทำเริ่มขึ้นในช่วงต้นเดือนกรกฎาคม ค.ศ. 2021
การออกอากาศ.
"ร้อนนั้นเรารักกัน" ออกอากาศทางเอสบีเอส ทุกวันจันทร์และวันอังคาร เวลา 22:00 น. (ตามเวลาท้องถิ่น) ตั้งแต่วันที่ 6 ธันวาคม ค.ศ. 2021 จนถึง 25 มกราคม ค.ศ. 2022 นอกจากนี้ยังเผยแพร่ทางเน็ตฟลิกซ์
สโมสรฟุตบอลกองเรือรบ

สโมสรฟุตบอลกองเรือรบ เป็นสโมสรฟุตบอลในประเทศไทย ตั้งอยู่ที่อำเภอสัตหีบ จังหวัดชลบุรี โดยเป็นหนึ่งในห้าสโมสรฟุตบอลของกองทัพเรือไทย กระทรวงกลาโหม เคยสร้างผลงานคว้าแชมป์ไทยแลนด์ อเมเจอร์ลีก ฤดูกาล 2565 – โซนภาคตะวันออก ปัจจุบันแข่งขันอยู่ในระดับไทยลีก 3 โซนภาคตะวันออก
ประวัติ.
สโมสรก่อตั้งขึ้นในปี 2565 ภายหลังจากสโมสรฟุตบอลกองเรือยุทธการ มีอันต้องตกชั้นจากไทยลีก 3 ไปสู่ไทยแลนด์ อเมเจอร์ลีก ทางกองทัพเรือจึงได้ก่อตั้ง สโมสรฟุตบอลกองเรือรบ ยูไนเต็ด แยกออกจากสโมสรฟุตบอลกองเรือยุทธการที่มีอยู่แต่เดิม โดยมี พลเรือเอก นาวิน ธนเนตร อดีตผู้ทรงคุณวุฒิพิเศษ กองทัพเรือ เป็นประธานสโมสร และมี นาวาเอก ไกรภพ ศรีรัตน์ รองผู้บังคับการกรมก่อสร้างและพัฒนา
ฐานทัพเรือสัตหีบ เป็นผู้จัดการทีม จากนั้นได้ส่งทีมเข้าแข่งขันในรายการไทยแลนด์ อเมเจอร์ลีก ฤดูกาล 2565 – โซนภาคตะวันออกเป็นฤดูกาลแรก 
ในการแข่งขันฤดูกาลแรกสโมสรแต่งตั้งพันจ่าเอก วิริยะ เผ่าพันธุ์ อดีตผู้ฝึกสอนสโมสรฟุตบอลราชนาวี และกองเรือยุทธการ ให้เป็นผู้ฝึกสอนคนแรก โดยได้ผสมผสานอดีตผู้เล่นจากสโมสรฟุตบอลราชนาวี และสโมสรฟุตบอลกองเรือยุทธการ เข้าด้วยกัน ซึ่งสามารถสร้างผลงานได้อย่างยอดเยี่ยมด้วยการคว้าแชมป์อเมเจอร์ลีก โซนภาคตะวันออก ได้สำเร็จ พร้อมกับเลื่อนชั้นขึ้นไปแข่งในระดับไทยลีก 3
หลังจากที่สโมสรได้เลื่อนชั้นขึ้นมาแข่งขันในระดับไทยลีก 3 สโมสรได้เปลี่ยนชื่อจากสโมสรฟุตบอล กองเรือรบ ยูไนเต็ด เป็น สโมสรฟุตบอลกองเรือรบ โดยกองทัพเรือได้ส่งสโมสรฟุตบอลกองเรือยุทธการที่มีอยู่แต่เดิม ลงแข่งในไทยแลนด์ อเมเจอร์ลีก ควบคู่กันไปด้วย
หลอดลมฝอย

หลอดลมฝอย  คือแขนงเล็กๆ ของหลอดลม เป็นส่วนหนึ่งของทางหายใจ แบ่งออกเป็นหลอดลมฝอยส่วนนำอากาศ (conducting bronchiole) หลอดลมฝอยส่วนปลาย (terminal bronchiole) และหลอดลมฝอยส่วนหายใจ (respiratory bronchiole) แยกออกจากหลอดลมตรงที่หลอดลมฝอยจะไม่มีกระดูกอ่อนเป็นโครงสร้าง และไม่มีต่อมเมือกใต้ชั้นเยื่อเมือก
หลอดลม

หลอดลม  เป็นส่วนหนึ่งของทางหายใจ โดยจัดเป็นทางหายใจส่วนล่าง มีหน้าที่นำอากาศไปยังปอด ส่วนแรกสุดของหลอดลมคือหลอดลมหลัก (primary bronchi) ที่แยกออกมาจากท่อลม (trachea) ที่จุดแยก (carina) เป็นหลอดลมหลักขวาและซ้าย
ในหลอดลมจะไม่มีการแลกเปลี่ยนก๊าซ
ท่อลม (อวัยวะ)

ท่อลม  เป็นท่อกระดูกอ่อนที่เชื่อมต่อระหว่างกล่องเสียงกับหลอดลม เป็นส่วนหนึ่งของทางเดินอากาศหายใจ พบได้ในสัตว์แทบทุกชนิดที่มีปอดและหายใจด้วยอากาศ ส่วนบนเชื่อมกับกล่องเสียงผ่านกระดูกอ่อนไครคอยด์ ส่วนล่างเชื่อมกับหลอดลมใหญ่ขวาและซ้ายผ่านคารินา
สโมสรฟุตบอลเมืองคนดี ยูไนเต็ด

สโมสรฟุตบอลเมืองคนดี ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสุราษฎร์ธานี ปัจจุบันเล่นในไทยแลนด์ เซมิโปรลีก โซนภาคใต้
 "ณ วันที่ 5 มีนาคม 2566"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ศาลสูงสุดญี่ปุ่น

ศาลสูงสุดญี่ปุ่น หรือ ศาลฎีกาญี่ปุ่น (; โรมาจิ: "Saikō-Saibansho" หรือ เรียกอย่างสั้น ; โรมาจิ: "Saikō-Sai"; #เปลี่ยนทาง) เป็นศาลสูงสุดในประเทศญี่ปุ่นที่ตั้งอยู่ในฮายาบูซาโจ, เขตชิโยดะ, โตเกียว มีอำนาจทางตุลาการสูงสุดในการตีความรัฐธรรมนูญญี่ปุ่นและตอบกระทู้คำถามที่เกี่ยวข้องกับกฎหมายแห่งชาติ ศาลสูงสุดญี่ปุ่นยังมีอำนาจในการพิจารณาทบทวนซึ่งทำให้ศาลสามารถกำหนดความเป็นรัฐธรรมนูญของกฎหมายหรือพระราชบัญญัติใด ๆ ได้
ประวัติ.
ศาลสูงสุดในปัจจุบันก่อตั้งตามมาตรา 81 แห่งรัฐธรรมนูญญี่ปุ่นใน ค.ศ. 1947 มีการโต้เถียงในหมู่เจ้าหน้าที่นิติกรของผู้บัญชาการสูงสุดฝ่ายพันธมิตรผู้ร่างรัฐธรรมนูญและในการประชุมสภานิติบัญญัติแห่งสมเด็จพระจักรพรรดิใน ค.ศ. 1946 เกี่ยวกับอำนาจที่มากเกินไปของฝ่ายตุลาการ แต่ถูกบดบังความสำคัญโดยคำถามประเด็นหลักอื่น ๆ ที่เกี่ยวเนื่องกับหลักอำนาจอธิปไตยของปวงชน, หน้าที่ของจักรพรรดิ และการยอมสละสงคราม อย่างไรก็ตามการใช้คำในมาตรา 81 ที่ได้รับเห็นชอบบัญญัติว่าศาลถืออำนาจการพิจารณาทบทวน ส่วนหนึ่งของประวัติศาสตร์ตอนต้นของศาลมีการเข้าไปเกี่ยวพันกับขอบเขตอำนาจนี้ ใน ค.ศ. 1948 ศาลประกาศว่ารัฐธรรมนูญมีเจตจำนงในการกำหนดประเภทของการพิจารณาทบทวนที่ถูกนำมาใช้ในสหรัฐ ใน ค.ศ. 1952 มีการประกาศให้อำนาจดังกล่าวสามารถนำไปใช้ได้เพียงคดีที่มีความยุ่งยาก
ในช่วง ค.ศ. 1960–1970 ศาลสูงสุดประสบ "วิกฤตตุลาการ" (judicial crisis) ระหว่างผู้พิพากษาอาวุโสและผู้พิพากษาเสรีนิยมที่เด็กกว่าเป็นส่วนใหญ่ อาทิ มีข้อโต้เถียงว่าผู้พิพากษาบางคนในศาลภาคคับข้องใจเกี่ยวกับการบังคับใช้ข้อบัญญัติที่จะจำกัดการประท้วงต่อต้านรัฐบาล ใน ค.ศ. 1971 ศาลสูงสุดไม่แต่งตั้งผู้ช่วยผู้พิพากษา ยาซูอากิ มิยาโมโตะ อีกครั้งหลังเขาเข้าร่วมองค์กรที่มีแนวคิดทางการเมืองเอนเอียงไปทางฝ่ายซ้ายซึ่งจดทะเบียนถูกต้องตามกฎหมาย เหตุการณ์ดังกล่าวส่งผลให้มีการทำข่าวและประท้วงโดยผู้พิพากษาคนอื่น ๆ อย่างเห็นได้ชัด นับตั้งแต่นั้นเป็นต้นมาไม่มีผู้พิพากษาคนไหนจะไม่ได้รับการแต่งตั้งใหม่ ท้ายที่สุด ในช่วง ค.ศ. 1960–1970 ศาลสูงสุดถูกเปลี่ยนให้เป็นอนุรักษ์นิยมมากขึ้น โดยมีผู้พิพากษาบางส่วนเป็นตัวแทนของข้าราชการตลอดชีพ เป็นเหตุให้การตัดสินต่าง ๆ มักจำกัดการแสดงออกอย่างเสรีและการชุมนุมสาธารณะ
อำนาจและความรับผิดชอบ.
มาตรา 81 ของรัฐธรรมนูญแห่งญี่ปุ่นจำกัดความว่า ศาลสูงสุดเป็นศาลที่พึ่งสุดท้ายและอนุญาตให้ศาลพิจารณาทบทวนผ่าน "อำนาจในการตัดสินความเป็นรัฐธรรมนูญของกฎหมาย, คำสั่ง, ข้อกำหนดหรือพระราชบัญญัติใด ๆ" ตามคำนิยามของรัฐธรรมนูญ ศาลสูงสุดรับพิจารณาคดีแพ่ง, คดีปกครอง และคดีอาญาจากศาลภาคที่ได้รับคำร้องขออุทธรณ์ ความรับผิดชอบนี้และความไม่สามารถในการไตร่ตรองอย่างรอบคอบในคำร้องส่งผลให้การอุทธรณ์คดีแพ่งและอาญาค้างพิจาณราอยู่เป็นจำนวนมาก ศาลสูงสุดสามารถใช้อำนาจพิจารณาทบทวนเมื่อมีการยื่นอุทธรณ์ข้อพิพาททางกฎหมายที่ยากจะไกล่เกลี่ยมีความเกี่ยวข้องกับการละเมิดหรือการตีความรัฐธรรมนูญที่ผิด
สโมสรฟุตบอลลพบุรี ซิตี้

สโมสรฟุตบอลลพบุรี ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดลพบุรี ปัจจุบันเล่นในไทยลีก 3 โซนภาคกลาง
 "ณ วันที่ 31 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ไอ ฮาชิโมโตะ

ไอ ฮาชิโมโตะ (; โรมาจิ: "Hashimoto Ai"; เกิด 12 มกราคม ค.ศ. 1996) เป็นนักแสดง นักเดินแบบแฟชันและนักร้องชาวญี่ปุ่น
ฮาชิโมโตะเกิดที่คูมาโมโตะ, จังหวัดคูมาโมโตะ ลูกสาวลำดับที่สองจากสามคน ใน ค.ศ. 2008 ฮาชิโมโตะชนะการออดิชัน HUAHUA จัดโดยนักแสดงหน้าใหม่ ใน ค.ศ. 2009 ฮาชิโมโตะได้รับเลือกให้เป็น "มิสเซเวนทีน" ที่เด็กที่สุดโดยนิตยสารแฟชัน"เซเวนทีน" พร้อมกับ เอมิ คูโด, อาริซะ ทากาดะ และ อลิส ฮิโรเซะ จากผู้สมัคร 5,267 คน ในปีเดียวกัน ฮาชิโมโตะเปิดตัวในฐานะนักแสดงในภาพยนตร์เรื่อง"กิฟแอนด์โก" (Give and Go) แสดงเป็นหญิงหูหนวกที่หมกมุ่นกับบาสเกตบอล ฮาชิโมโตะปรากฏในภาพยนตร์เรื่อง"คำสารภาพ" ใน ค.ศ. 2010 และนำแสดงใน"คิริชิมะ ลาออกจากชมรมซะแล้วล่ะ" ใน ค.ศ. 2012 ซึ่งทำให้เธอได้รับรางวัลนักใหม่ในงานรางวัลเจแปนอะแคเดมีฟิล์ม และรางวัล"คิเนมะจุมโป" ฮาชิโมโตะยังปรากฏในภาพยนตร์เรื่อง"ซาโดโกะทรีดี คำสาปมรณะ หลอนทะลุจอ" แสดงเป็น ซาโดโกะ
โกลอมเรซอ นีกเพย์

โกลอมเรซอ นีกเพย์  เกิดเมื่อ พ.ศ. 2470 ต่อมาได้รับเลือกเป็นรองนายกรัฐมนตรีและนายกเทศมนตรีกรุงเตหะราน เขาถูกจับกุมหลังการปฏิวัติอิหร่าน และถูกประหารชีวิตเมื่อวันที่ 11 เมษายน พ.ศ. 2522
คำเตือนมิแรนดา

ในสหรัฐ คำเตือน"มิแรนดา  เป็นหนึ่งในประเภทของการแจ้งเตือนที่ประกาศโดยตำรวจตามแบบแผนต่อผู้ต้องสงสัยความผิดอาญาในการคุมขังของตำรวจ (หรือในระหว่างการสอบปากคำภายใต้การควบคุมตัว) แจ้งให้ทราบถึงสิทธิที่จะไม่ให้การและการคุ้มครองจากการกระทำที่อาจทำให้ตนต้องรับผิดทางอาญา กล่าวคือสิทธิที่จะปฏิเสธการตอบคำถามหรือให้ข้อมูลแก่เจ้าหน้าที่ผู้บังคับใช้กฎหมายหรือเจ้าหน้าที่อื่นใดแม้จะได้รับการคุ้มครองเป็นปกติอยู่แล้ว สิทธิเหล่านี้มักเรียกว่าสิทธิ"มิแรนดา  ความมุ่งหมายของการแจ้งเตือนนี้คือการรักษาไว้ซึ่งความสามารถในการรับไว้เป็นหลักฐานของคำให้การ (admissibility of their statements) ที่ให้ไว้ระหว่างการสอบปากคำภายใต้การควบคุมตัวในการดำเนินคดีอาญา
ถ้อยคำที่ใช้ในคำเตือน"มิแรนดา" ได้มาจากคดีศาลสูงสุดสหรัฐระหว่างมิแรนดากับแอริโซนา ถ้อยคำจำเพาะที่ใช้แจ้งเตือนแตกต่างกันไปตามเขตอำนาจ แต่คำเตือนจะพิจารณาได้ว่าเหมาะสมต่อเมื่อสิทธิของจำเลยเป็นที่ปรากฏอย่างถูกต้อง ภายใต้ขอบเขตว่าการสละสิทธิ (waiver) ที่แจ้งให้ทราบของจำเลยนั้นเป็นที่รับรู้, โดยสมัครใจ และมีสติปัญญา เจ้าหน้าที่อาจใช้ถ้อยคำเพื่อแจ้งเตือนอย่าง:
<templatestyles src="Template:Blockquote/styles.css" />คุณมีสิทธิที่จะไม่ให้การ สิ่งใดที่คุณพูดอาจนำไปใช้ปรักปรำคุณในศาล คุณมีสิทธิที่จะปรึกษากับทนายความเพื่อขอคำแนะนำก่อนที่พวกเราจะถามคำถามคุณ คุณมีสิทธิที่จะมีทนายความอยู่กับคุณระหว่างการซักถาม ถ้าคุณไม่สามารถจ้างทนายความได้ [เรา]จะแต่งตั้งทนายความสำหรับคุณได้ก่อนการซักถามหากคุณต้องการ หากคุณตัดสินใจที่จะตอบคำถามตอนนี้โดยไม่มีทนายความ คุณมีสิทธิที่จะหยุดตอบ[คำถาม]ได้ทุกเมื่อ
คำเตือน"มิแรนดา" เป็นส่วนหนึ่งของกฎเชิงป้องกันการพิจารณาความอาญา (preventive criminal procedure rule) ที่ผู้บังคับใช้กฎหมายจำเป็นต้องปฏิบัติตามเพื่อปกป้องบุคคลที่ตกเป็นผู้คุมขังและเป็นเป้าต่อการตอบคำถามโดยตรงหรือการกระทำใด ๆ ในทำนองเดียวกันจากการละเมิดสิทธิการแก้ไขเพิ่มเติมครั้งที่ 5 (Fifth Amendment right) และการบังคับให้ผู้ต้องหาสารภาพ ในคดีระหว่างมิแรนดากับแอริโซนา ศาลสูงสุดตัดสินว่าคำให้การที่อาจทำให้ต้องรับผิดที่ได้มาจากผู้ต้องสงสัยซึ่งไม่ได้รับการแจ้งว่าสิทธิเหล่านี้ละเมิดการแก้ไขเพิ่มเติมครั้งที่ 5 และ การแก้ไขเพิ่มเติมครั้งที่ 6 ว่าด้วยสิทธิที่จะปรึกษา ผ่านการรวมและบรรจุสิทธิเหล่านี้ในกฎหมายรัฐ ด้วยเหตุนี้ หากเจ้าหน้าที่บังคับใช้กฎหมายปฏิเสธที่จะประกาศคำเตือน"มิแรนดา" แก่บุคคลภายใต้การควบคุมตัว พวกเขาอาจสอบปากคำบุคคลนั้นและกระทำการใด ๆ ตามสิ่งที่ได้มาจากการสอบปากคำ แต่โดยทั่วไปจะไม่สามารถนำคำให้การของบุคคลดังกล่าวไปใช้เป็นหลักฐานปรักปรำในการพิจารณาคดีได้
ในวันที่ 23 มิถุนายน ค.ศ. 2022 ศาลสูงสุดสหรัฐ ลงมติหกต่อสามในการตัดสินคดี#เปลี่ยนทาง ว่าตำรวจอาจไม่ต้องถูกฟ้องจากการไม่ประกาศคำเตือน"มิแรนดา"
ปาริฉัตร ไพรหิรัญ

ปาริฉัตร ไพรหิรัญ (เกิด 6 กรกฎาคม พ.ศ. 2505) ชื่อเล่น ก้อย เป็นนักแสดงหญิงชาวไทย เป็นฝาแฝดกับปรารถนา สัชฌุกร และเป็นภรรยาของสมมาตร ไพรหิรัญ ที่เป็นนักแสดงเช่นกัน
ประวัติ.
ปาริฉัตร สัชฌุกร ชื่อเล่น ก้อย หรือ ปาริฉัตร ไพรหิรัญ เกิดวันที่ 6 กรกฎาคม พ.ศ. 2505 เป็นน้องสาวฝาแฝดของปรารถนา สัชฌุกร หรือ กล้วย ซี่งถือเป็นคู่แฝดคู่แรกๆ ในวงการรบันเทิงไทย บิดารับราชการทหารเรือ มารดาเป็นคุณครู และเป็นนักเขียน ใช้นามปากกาว่า ๒๔๕ 
จุดสังเกตุของทั้งสอง คือ ปรารถนาจะมีหน้าที่กลมกว่า ขณะที่ปาริฉัตรหน้าจะเรียวเล็กกว่า และมีดวงตาที่คมดุ
ชีวิตส่วนตัวสมรสกับสมมาตร ไพรหิรัญ เมื่อปี 2528 นักแสดง มีลูกชายและลูกสาวด้วยกัน 2 คน คือ อธิปติ ไพรหิรัญ (ปลั๊ก) และ คนที่สอง ฉัตตญา ไพรหิรัญ (เกิร์ล)
วืยบอร์ก

วืยบอร์ก (#เปลี่ยนทาง , , ; , ; ; ; [ˈviːbɔʁk]) เป็นเมือง และศูนย์กลางการบริหารของเขตวืยบอร์กสกี ในแคว้นเลนินกราด, รัสเซีย ตั้งอยู่บนคอคอดคาเรเลียน ใกล้กับทางตอนต้นของอ่าววืยบอร์ก, จากทางตะวันตกเฉียงเหนือของเซนต์ปีเตอส์เบิร์ก, จากทางตะวันออกของเมืองหลวงฟินแลนด์ เฮลซิงกิ, และ จากทางใต้ของพรมแดนรัสเซียกับฟินแลนด์, ซึ่งคลองไซมาไหลลงสู่อ่าวฟินแลนด์ ประชากรของวืยบอร์ก: #เปลี่ยนทาง ; #เปลี่ยนทาง ; #เปลี่ยนทาง 
ตั้งอยู่ในเขตแดนระหว่างโลกสลาฟตะวันออก/รัสเซียและฟินแลนด์ เคยเป็นที่รู้จักว่าเป็นหนึ่งในเมืองในสมัยกลางของฟินแลนด์, วืยบอร์กเปลี่ยนผู้ถือครองหลายครั้งในประวัติศาสตร์ ครั้งล่าสุดในปี 1944 เมื่อสหภาพโซเวียตยึดมันมาจากฟินแลนด์ ในช่วงสงครามโลกครั้งที่สอง ฟินแลนด์อพยพประชากรทั้งหมดของเมืองและได้ตั้งถิ่นฐานใหม่ให้พวกเขาภายในส่วนอื่นๆ ของประเทศ ในวันที่ 25 มีนาคม 2010, ดมีตรี เมดเวเดฟ ตั้งชื่อวืยบอร์กว่า "เมืองแห่งความรุ่งโรจน์ทางการทหาร"; ในรัสเซีย เมืองสามารถได้รับตำแหน่งดังกล่าว หากมีการต่อสู้ที่ดุเดือดในหรือใกล้เมือง และในมุมมองของรัสเซีย ผู้ต่อสู้ปกป้องแผ่นดินแม่ได้แสดงความกล้าหาญ ความอุตสาหะ และความกล้าหาญทั่วไป ในช่วงสงครามกลางเมืองฟินแลนด์ในปี 1918, วืยบอร์กกลายเป็นเมืองที่สำคัญลำดับที่สองของฟินแลนด์อย่างเป็นทางการตามหลังเฮลซิงกิ เป็นตัวแทนของเมืองที่มีความหลากหลายทางวัฒนธรรมที่สุดของฟินแลนด์ในระดับสากล
เมืองนี้เป็นที่ตั้งของท่อส่งก๊าซ Nord Stream ระยะทาง ของรัสเซีย วางในปี 2011 และดำเนินการโดยกลุ่มที่นำโดยรัฐวิสาหกิจไฮโดรคาร์บอนของรัฐ Gazprom ของรัสเซีย เพื่อสูบก๊าซธรรมชาติต่อปี ภายใต้บอลติกสู่ไกรฟส์วัลท์, เยอรมนี.
ประวัติศาสตร์.
<templatestyles src="Template:Quote_box/styles.css" />
ความผูกพันทางประวัติศาสตร์
 สวีเดน 1293–1710 อาณาจักรซาร์รัสเซีย 1710–1721 จักรวรรดิรัสเซีย 1721–1812 แกรนด์ดัชชีฟินแลนด์ 1812–1917 ฟินแลนด์ 1917–1918 สาธารณรัฐแรงงานสังคมนิยมฟินแลนด์ 1918 ฟินแลนด์ 1918–1940 สหภาพโซเวียต 1940–1941 ฟินแลนด์ 1941–1944 สหภาพโซเวียต 1944–1991 รัสเซีย 1991–present
เมืองแฝดและเมืองพี่น้อง.
วืยบอร์กเป็นแฝดกับ:
บันทึกย่อ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วืยบอร์ก (แก้ความกำกวม)

วืยบอร์ก เป็นเมืองในแคว้นเลนินกราด, ประเทศรัสเซีย
วืยบอร์ก อาจหมายถึง:
ดูเพิ่มเติม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ถูเหมิน

ถูเหมิน  ภาษาเกาหลีถิ่นจีนเรียก โทมุน (โชซ็อนกึล: 도문) ภาษาเกาหลีมาตรฐานเรียก ทูม็อน (ฮันกึล: 투먼) เป็นนครระดับอำเภอในจังหวัดปกครองตนเองชนชาติเกาหลี หยันเปียน ทางตะวันออกของมณฑลจี๋หลิน ภาคตะวันออกเฉียงเหนือของประเทศจีน มีผู้อยู่อาศัยประมาณ 136,000 คน ในจำนวนนี้เป็นผู้มีเชื้อสายเกาหลีประมาณ 78,000 คน (หรือ 57%) มีภาษาทางการสองภาษาคือภาษาจีนและภาษาเกาหลี
ถูเหมินตั้งอยู่ริมแม่น้ำตูเมน อีกฝั่งของแม่น้ำคือเขตคนงานนัมยัง จังหวัดฮัมกย็องเหนือ ประเทศเกาหลีเหนือ เนื่องจากที่ตั้งอยู่ใกล้กัน จึงมีชาวเกาหลีเหนือจำนวนมากที่หลบหนีจากเกาหลีเหนือเดินทางผ่านถูเหมิน นอกจากนี้ ถูเหมินยังเป็นที่ตั้งของศูนย์กักกันขนาดใหญ่สำหรับชาวเกาหลีเหนือที่ถูกจับเพื่อรอการส่งกลับเกาหลีเหนือ
เขตการปกครอง.
ถูเหมินแบ่งการปกครองออกเป็น 3 แขวง และ 4 เมือง
จอห์น คลูนิส

จอห์น คลูนิส  เป็นสถาปนิกชาวอังกฤษ ถือเป็นช่างหลวงชาวตะวันตกคนแรกของรัฐบาลสยาม มีบทบาทมากในการแปลงสถาปัตยกรรมไทยให้เป็นรูปแบบสถาปัตยกรรมตะวันตก และเป็นผู้ออกแบบและก่อสร้างหมู่พระที่นั่งจักรีมหาปราสาทอันเป็นอาคารที่สำคัญที่สุดในสยามสมัยพระบาทสมเด็จพระจุลจอมเกล้าเจ้าอยู่หัว
จอห์น คลูนิสเป็นชาวอังกฤษ เกิดเมื่อ พ.ศ. 2373 จบการศึกษาจากยอร์กไชร์ เดินทางมาสิงคโปร์ด้วยวัย 19 ปี ทำงานในตำแหน่ง Municipality Engineer ที่สิงคโปร์ มีส่วนร่วมในการสร้าง New Harbour Dock มีผลงานอีกหลายชิ้นเช่น สะพานคาวานัจ (Cavanagh Bridge) ธนาคารพาณิชย์ บ้านเอกชน ได้สร้างชื่อเสียงให้กับตนเองครั้งแรกในการสร้างตึกจวนผู้สำเร็จราชการอังกฤษ (Government House) เมื่อครั้งเดิมทางมายังสิงคโปร์อันเป็นเมืองขึ้นเก่าของอังกฤษ สร้างตึกหลังนี้เมื่อ พ.ศ. 2412 จนเมื่อพระบาทสมเด็จพระจุลจอมเกล้าเจ้าอยู่หัวเสด็จประพาสสิงคโปร์ครั้งแรก พ.ศ. 2414 เป็นเวลาถึง 1 สัปดาห์ พระองค์ประทับอาคารหลังนี้ทำให้ทรงประทับใจในฝีมือของนายคลูนิสอย่างมาก
ต่อมาอีก 2 ปี นายคลูนิสก็ได้ถูกว่าจ้างในฐานะ "อากีเต็กหลวง" ให้เข้ามารับราชการกับรัฐบาลสยามตามนโยบายใหม่ของรัฐบาลที่จะเร่งสร้างความเจริญแบบตะวันตกในเมืองบางกอก โดยรัฐบาลจะก่อสร้างพระบรมมหาราชวัง เดิมทีจะออกแบบพระที่นั่งจักรีมหาปราสาทเป็นอาคารตะวันตกแท้ ๆ แต่ฝ่ายอนุรักษ์นิยมไม่ต้องการให้เป็นอาคารตะวันตกแท้ เป็นผลทำให้ปรับหลังคาเป็นรูปแบบสถาปัตยกรรมไทยประเพณี
"The Singapore Free Press and Mercantile Advertiser" รายงานข่าวการเสียชีวิตของคลูนิสในปี พ.ศ. 2437 ศพนายคลูนิสฝังอยู่ที่สุสานโปรเตสแตนต์ กรุงเทพมหานคร ป้ายหลุมศพระบุเสียชีวิตเมื่อวันที่ 19 กรกฎาคม พ.ศ. 2437
ไทยลีก 3 ฤดูกาล 2565–66

ไทยลีก 3 ฤดูกาล 2565–66 หรือ กองสลากพลัส ลีก ฤดูกาล 2565–66 ตามชื่อผู้สนับสนุนคือ กองสลากพลัส เป็นการแข่งขันฟุตบอลไทยลีก 3 ฤดูกาลที่ 6 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 76 สโมสร
กำหนดการ.
การแข่งขันไทยลีก 3 ฤดูกาล 2565–66 จะเริ่มต้นการแข่งขันรอบชิงแชมป์โซนในวันที่ 10 กันยายน 2565 และสิ้นสุดการแข่งขันวันที่ 19 มีนาคม 2566 จากนั้นจะแข่งขันรอบแชมเปี้ยนส์ลีกในวันที่ 1 เมษายน 2566 และสิ้นสุดการแข่งขันวันที่ 7 พฤษภาคม 2566 และสุดท้ายจะแข่งขันรอบชิงแชมป์ประเทศในวันที่ 13 พฤษภาคม 2566 และสิ้นสุดการแข่งขันวันที่ 21 พฤษภาคม 2566
 #เปลี่ยนทาง 
 #เปลี่ยนทาง 
 #เปลี่ยนทาง 
 #เปลี่ยนทาง 
 #เปลี่ยนทาง 
 #เปลี่ยนทาง 
รอบระดับประเทศ.
สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือโซนบน (ภาคเหนือ, ภาคตะวันออกเฉียงเหนือ, และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล, และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ไทยลีก 2โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน
โซนบน
โซนล่าง
รอบชิงอันดับที่สาม
รอบระดับประเทศ.
<section begin=3rd />
<section end=3rd/>
รอบชิงชนะเลิศ
<section begin=F />
<section end=F/>
มีมี โรเจอส์

มิเรียม โรเจอส์ (นามสกุลเดิม สปิกเลอร์; เกิด 27 มกราคม ค.ศ. 1956) เป็นนักแสดงชาวอเมริกัน มีผลงานการแสดงในภาพยนตร์ที่เป็นที่รู้จักเช่น "มะกัน-ยุ่น วุ่นระเบิด" (ค.ศ. 1986), "ขอใครสักคนห่วงใยฉัน" (ค.ศ. 1987), "ชั่วโมงท้านรก" (ค.ศ. 1990) โดยเธอได้รับคำชื่นชมกับบทบาทนักแสดงนำในภาพยนตร์เรื่อง "เดอะแรปเชอร์" (ค.ศ. 1991) ที่ทำให้เธอได้รับการเสนอชื่อเข้าชิงรางวัลอินดิเพนเดนต์สปิริตอะวอดส์ ก่อนจะมีผลงานการแสดงในเรื่องอื่นๆตามมาเช่น "ไวท์แซนด์ ล้างเดนทรชน" (ค.ศ. 1992), "เพื่อนรักแสนรู้" (ค.ศ. 1995), "สองดวงใจสะท้อนรัก" (ค.ศ. 1996), "ออสติน เพาเวอร์ พยัคฆ์ร้ายใต้สะดือ" (ค.ศ. 1997), "ทะลุโลกหลุดจักรวาล" (ค.ศ. 1998), "หอนคืนร่าง" (ค.ศ. 2000), "รักลับ ซ่อนลึก" (ค.ศ. 2004), "คู่ว้าว...สาวเซ็กซ์โฟน" (ค.ศ. 2012) และ "วิวาห์ป่วน ก๊วนเพื่อนเก๊" (ค.ศ. 2015) โดยนอกจากผลงานภาพยนตร์แล้วเธอยังมีผลงานทางละครโทรทัศน์ เช่น "แฟ้มลับคดีพิศวง" (ค.ศ. 1998–1999), "สองชายกับหนึ่งนายตัวเล็ก" (2011–2015), "บอช สืบเก๋า" (ค.ศ. 2014–2021) และ "" (ค.ศ. 2022)
วัดสุทธาวาส (จังหวัดพระนครศรีอยุธยา)

วัดสุทธาวาส วิปัสสนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวหลวง อำเภอลาดบัวหลวง จังหวัดพระนครศรีอยุธยา 
วัดสุทธาวาส วิปัสสนา แต่เดิมเรียกว่า วัดตะพังโคลน ตั้งวัดเมื่อ พ.ศ. 2465 ได้รับพระราชทานวิสุงคามสีมา เมื่อวันที่ 6 กรกฎาคม พ.ศ. 2492 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557 วัดแห่งนี้ได้รับแต่งตั้งให้เป็นสำนักปฏิบัติธรรมประจำจังหวัดพระนครศรีอยุธยาแห่งที่ 13 ตามมติที่ประชุมมหาเถรสมาคม โดยจัดให้มีการปฏิบัติธรรมแนวสติปัฏฐาน 4 เป็นประจำทุกเดือน วัดเติบโตก้าวหน้า ขยายขอบเขตวัดจากเดิม 44 ไร่ เป็น 97 ไร่ และริเริ่มโครงการพัฒนาวัดสุทธาวาสให้กลายเป็นพุทธมณฑลของ จังหวัดพระนครศรีอยุธยา โดยเริ่มเมื่อปี พ.ศ. 2556
อาคารเสนาสนะที่สำคัญ ได้แก่ พระบรมมหาธาตุเจดีย์ขนาดกว้าง 80 เมตร ยาว 80 เมตร สูง 130 เมตร บรรจุพระบรมสารีริกธาตุของสมเด็จพระสัมมาสัมพุทธเจ้า 9 องค์ ที่ได้รับพระราชทานมาจากสมเด็จพระญาณสังวร สมเด็จพระสังฆราช สกลมหาสังฆปริณายกเมื่อ 19 พฤษภาคม พ.ศ. 2547 และอาคารสำหรับปฏิบัติสมาธิวิปัสสนา โรงเรียนปริยัติสำหรับพระภิกษุสงฆ์ด้วย
วัดเขาบางทราย

วัดเขาบางทราย เป็นพระอารามหลวงชั้นตรีชนิดสามัญ สังกัดคณะสงฆ์ธรรมยุติกนิกาย ตั้งอยู่ในตำบลบางทราย อำเภอเมืองชลบุรี จังหวัดชลบุรี 
วัดเขาบางทราย หรือ วัดเขาพระพุทธบาทบางทราย มีประวัติกล่าวกันว่าพระมหากษัตริย์ผู้ครองกรุงศรีอยุธยาเป็นผู้สร้างขึ้นในระหว่าง พ.ศ. 2249–2275 เป็นพระอารามหลวงที่มีความรุ่งเรืองอยู่ระยะหนึ่ง ต่อมากลายเป็นวัดร้าง จนในสมัยพระบาทสมเด็จพระนั่งเกล้าเจ้าอยู่หัว พระองค์ได้โปรดเกล้าฯ ให้สมเด็จเจ้าพระยาบรมมหาประยูรวงศ์ (ดิศ บุนนาค) ซึ่งขณะนั้นดำรงตำแหน่งเจ้าพระยาพระคลังที่สมุหกลาโหม ยกทัพไปปราบอั้งยี่ ที่วัดคงคาลัย ตำบลบางทราย อำเภอเมืองชลบุรี (ปัจจุบันวัดคงคาลัย เป็นที่ตั้งตลาดสด บางทราย เหลือเพียงศาลและป้ายชื่อวัดเท่านั้น) เจ้าพระยาพระคลังได้มีบัญชาสั่งให้ปลัดทัพสถาปนาวัดเขาบางทรายขึ้นมาใหม่ ตั้งวัดเมื่อ พ.ศ. 2384 ได้รับพระราชทานวิสุงคามสีมาเมื่อ พ.ศ. 2389
ต่อมาวัดได้รับการบูรณะอีกครั้งในรัชสมัยพระบาทสมเด็จพระจุลจอมเกล้าเจ้าอยู่หัว โดยพระยาวิชิตชลเขต ผู้กำกับราชการเมืองชลบุรีกับพระราชาคณะหลายรูป เสนาสนะที่ได้รับการบูรณะได้แก่ มณฑปพระพุทธบาท เจดีย์ วิหาร ตึกพำนักเจริญภาวนาและบ่อน้ำ เป็นต้น พระบาทสมเด็จพระมงกุฎเกล้าเจ้าอยู่หัวขณะทรงผนวชเสด็จพระราชดำเนินมานมัสการพระพุทธบาทและเสด็จเยี่ยมเจ้าอาวาส เมื่อวันที่ 1 ธันวาคม พ.ศ. 2447 ตรงกับวันพฤหัสบดี แรม 9 ค่ำ เดือน 12 ปีมะโรง ทางราชการเคยใช้วัดนี้เป็นสถานที่ทำพิธีถือน้ำพิพัฒน์สัตยาเรื่อยมาจนตลอดสมัยรัชกาลที่ 5
งานประเพณีที่สำคัญ ในช่วงวันสิ้นเดือน 4 จนถึงวันขึ้น 2 ค่ำ เดือน 5 จะมีการจัดงานประเพณีเดินขึ้นไปไหว้พระพุทธบาทบางทราย รวมทั้งงานประเพณีตักบาตรเทโวที่จัดขึ้นช่วงวันออกพรรษา
วัลวิภา โยคะกุล

วัลวิภา โยคะกุล กัลวิภา,ณัชณิชา,ปุณิกา,สุวรัฎฐิภา ตามลำดับ เกิดเมื่อวันที่ 9 ตุลาคม พ.ศ. 2506 ชื่อเล่น บี เป็นนักแสดงหญิงชาวไทย เริ่มเข้าวงการแสดงครั้งแรกจากละครเรื่อง กว่าจะสวมหมวกขาว ของบริษัทกันตนา จากนั้นจึงมีงานแสดง งานถ่ายแบบเข้ามา นอกจากนี้ยังทำเบื้องหลังนิตยสารอีกด้วย
หลังจากเข้าวงการไม่นานวัลวิภาได้ไปใช้ชีวิตที่ต่างประเทศอยู่หลายปี ก่อนที่จะกลับมาเมืองไทยและรับงานในวงการอีกครั้ง ทั้งงานแสดง ถ่ายแบบ โฆษณา พิธีกร โดยเธอถือเป็นนางแบบร่วมยุคกับลลิตา ปัญโญภาส , บุษกร วงศ์พัวพันธ์
เพอรู (รัฐแคนซัส)

เพอรู  เป็นเมืองในเทศมณฑลเชอทอควา รัฐแคนซัส สหรัฐ จากสำมะโน ค.ศ. 2020 เมืองนี้มีประชากร 101 คน
ประวัติ.
เพอรูได้รับการจัดตั้งขึ้นใน ค.ศ. 1870 โดยอี. อาร์. คัตเลอร์ ประธานบริษัทแห่งหนึ่งในเมือง ชื่อเมืองตั้งตามชื่อเมืองเพอรูในรัฐอิลลินอย บ้านเกิดของคัตเลอร์
ไทยลีก 3 ฤดูกาล 2565–66 – โซนภาคเหนือ

ไทยลีก 3 ฤดูกาล 2565–66 โซนภาคเหนือ เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2565–66 โซนภาคเหนือ มีจำนวน 12 สโมสร โดยแบ่งเป็นสโมสรจากฤดูกาล 2564–65 จำนวน 10 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 2 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติ.
<templatestyles src="Col-begin/styles.css"/>
สเตฟาโน การ์ดู

สเตฟาโน การ์ดู  เป็นสถาปนิกชาวอิตาลี ออกแบบอาคารในสยาม เช่น พระตำหนักของสมเด็จพระเจ้าบรมวงศ์เธอ กรมพระสุดารัตนราชประยูร (ในพระบรมมหาราชวัง) และตำหนักของ สมเด็จพระเจ้าน้องยาเธอ เจ้าฟ้าจาตุรนต์รัศมี (ที่พระราชวังเดิม) รวมถึงอาคารไปรษณียาคาร พระราชวังสราญรมย์ โครงการศาลสถิตยุติธรรม อาคารโรงเรียนทหารสราญรมย์ และตึกแถวที่หน้าวัดราชบูรณะ
ประวัติ.
สเตฟาโน การ์ดู เกิดที่เมืองคัลยารี ประเทศอิตาลี เมื่อวันที่ 18 พฤศจิกายน ค.ศ. 1849 เป็นบุตรชายคนเดียวของครอบครัวช่างฝีมือ เขาศึกษาด้านเดินเรือแต่ก็เรียนไม่จบ เมื่อ ค.ศ. 1864 ตอนที่อายุ 15 ปี ได้ทำงานเป็นเด็กรับใช้บนเรือพาณิชย์ หลังจากใช้ชีวิต 10 ปี ในทะเล ก็เป็นผู้ได้รับประกาศนียบัตรการเดินเรือ ต่อมาเมื่อ ค.ศ. 1874 การ์ดูเดินทางถึงสยาม
จากบันทึกผู้อยู่อาศัยใน "The Directory for Bangkok and Siam" แสดงให้เห็นว่าการ์ดูอยู่ในรายชื่อผู้อยู่อาศัยชาวต่างชาติเมื่อ ค.ศ. 1879 เขาได้รับการว่าจ้างจากนักธุรกิจชาวอังกฤษ ต่อมาเขาได้สร้างโรงเลื่อยของตัวเองและเริ่มก่อสร้างบ้านพักและอาคารต่าง ๆ ทั้งถนน สะพาน ให้แก่ราชสำนักสยามซึ่งตรงกับรัชสมัยพระบาทสมเด็จพระจุลจอมเกล้าเจ้าอยู่หัว 
ค.ศ. 1881 ได้รับการว่าจ้างเป็นช่างเขียนแบบให้กับบริษัท H.S.M. Architect Department เขาได้ออกแบบก่อสร้างพระตำหนักของสมเด็จพระเจ้าบรมวงศ์เธอ กรมพระสุดารัตนราชประยูร (ในพระบรมมหาราชวัง) และตำหนักของ สมเด็จพระเจ้าน้องยาเธอ เจ้าฟ้าจาตุรนต์รัศมี (ที่พระราชวังเดิม) รวมถึงอาคารไปรษณียาคาร พระราชวังสราญรมย์ โครงการศาลสถิตยุติธรรม อาคารโรงเรียนทหารสราญรมย์ และตึกแถวที่หน้าวัดราชบูรณะ 
การ์ดูก่อตั้งบริษัทรับเหมาก่อสร้างของตน S. Cardu & Co. Building Contractors เมื่อ ค.ศ. 1885 ต่อมาในปี ค.ศ. 1888 บริษัทได้กลายเป็นวิสาหกิจในชื่อ The S. Cardu & Co., Architects, Civil Engineers & Contractors มีสำนักงานอยู่ทางทิศตะวันตกของแม่น้ำเจ้าพระยา เขาใช้ชีวิตในบางกอกร่วม 30 ปี
ค.ศ. 1914 ได้บริจาคงานศิลปะต่าง ๆ ของสยาม พม่า จีน และญี่ปุ่น ให้กับเมืองคัลยารี ภายหลังเมื่อ ค.ศ. 1918 ได้ก่อตั้งพิพิธภัณฑ์ชื่อ The Stefano Cardu Museum of Siamese Art (Museo d’Arte Siamese Stefano Cardu)
สเตฟาโน การ์ดูเสียชีวิตที่กรุงโรม ประเทศอิตาลี เมื่อวันที่ 16 พฤศจิกายน ค.ศ. 1933 ด้วยวัย 84 ปี หลุมศพของเขาอยู่ที่สุสานเวราโน
ผลงาน.
ผลงานการออกแบบและรับเหมาก่อสร้างของนายการ์ดูมีดังนี้
ขัณโฑพา

ขัณโฑพา (IAST: Khaṇḍobā) เป็นเทพเจ้าในศาสนาฮินดูที่นิยมบูชาในฐานะอวตารของพระศิวะ โดยเฉพาะในแถบเดกกันและในรัฐมหาราษฏระ รวมถึงเป็นกุลเทวดา (เทพเจ้าประจำตระกูล) ที่นิยมมากที่สุดในมหาราษฏระ มักปรากฏบูชาในรูปลึงคะ หรือในรูปของนักรบขี่ม้าหรือกระทิง ศูนย์กลางสำคัญของการบูชาขัณโฑพาอยู่ที่มนเทียรขัณโฑพาแห่งเชชุรีในรัฐมหาราษฏระ เรื่องราวของขัณโฑพรปรากฏตามดนตรีพื้นถิ่น และมีเรื่องเล่าเกี่ยวกับชัยชนะเหนืออสูรมนิ-มัลละ และการสมรสของตน
คู่ครอง.
ภรรยาหลักสององค์ของพระขัณโฑพามาจากคนละชุมชนกัน และเป็นดั่งสายสัมพันธ์ระหว่างเทพเจ้ากับชุมชนต่าง ๆ โดยมี มหาฬสา และ พานาอี ที่มีความสำคัญที่สุด มหาฬสาเป็นภรรยาแรก และมีที่มาจากชุมชนพ่อค้าลึงคายัต ส่วนพานาอี มีที่มาจากวรรณะธางครหรือผู้เลี้ยงแกะ มหาฬสาได้ประกอบพิธีวิวาห์ตามธรรมเนียมกับขัณโฑพา ส่วนพานาอีไม่ได้มีพิธีกรรม มีการบรรยายไว้ว่ามหาฬสามีลักษณะเป็นคนครัวที่ดีและขี้อิจฉา ส่วนพานาอีมีลักษณะเด็ดเดี่ยวและกระตุ้นเพศ (erotic) แต่ทำอาหารไม่เป็น เพลงพื้นถิ่นมักกล่าวถึงการทะเลาะกันของทั้งสอง มหาฬสาเป็นตัวแทนของวัฒนธรรม ในขณะที่พานาอีเป็นตัวแทนของธรรมชาติ และขัณโฑพาอยู่ตรงกลางระหว่างทั้งสอง
ยาห์ยา ข่าน

อากาห์ มูฮัมหมัด ยาห์ยา ข่าน (4 กุมภาพันธ์ พ.ศ. 2460 – 10 สิงหาคม พ.ศ. 2523) เป็นนายพลชาวปากีสถานซึ่งเป็นผู้บัญชาการทหารสูงสุดคนที่ 5 ของปากีสถาน เขาดำรงตำแหน่งประธานาธิบดีคนที่ 3 ของปากีสถานตั้งแต่วันที่ 25 มีนาคม พ.ศ. 2512 จนถึงวันที่ 20 ธันวาคม พ.ศ. 2514 ในสมัยที่ข่านปกครอง เขาสั่งให้เริ่มปฏิบัติการปราบปรามชาตินิยมเบงกอลซึ่งก่อให้เกิดสงครามปลดปล่อยบังกลาเทศ เขามีส่วนเกี่ยวข้องในการฆ่าล้างเผ่าพันธุ์ในบังกลาเทศซึ่งส่งผลให้มีชาวเบงกอลเสียชีวิต 300,000–3,000,000 คน
ต่อมาเมื่อปากีสถานพ่ายแพ้ในสงครามบังกลาเทศ ข่านจึงลาออกจากตำแหน่งประธานาธบดีในวันที่ 20 ธันวาคม พ.ศ. 2514 โดยมอบอำนาจให้กับซัลฟิการ์ อาลี บุตโต เข้ารับตำแหน่งประธานาธิบดีแทน
สโมสรฟุตบอลนครราชสีมา ยูไนเต็ด ในฤดูกาล 2565–2566

การแข่งขันฟุตบอลของสโมสรฟุตบอลนครราชสีมา ยูไนเต็ด ประจำฤดูกาล 2565–2566
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
การแข่งขัน.
ไทยลีก 3.
นัด.
      ชนะ
      เสมอ
      แพ้
เอฟเอคัพ.
      ชนะ
      เสมอ
      แพ้
ลีกคัพ.
      ชนะ
      เสมอ
      แพ้
นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 
#เปลี่ยนทาง ผู้เล่นที่ย้ายออกจากสโมสรระหว่างฤดูกาล.
 "ณ วันที่ 12 มีนาคม 2566"
 "ณ วันที่ 12 มีนาคม 2566"
ความตกลงมาเลเซีย

ความตกลงมาเลเซีย (MA63) หรือ ความตกลงที่เกี่ยวกับมาเลเซีย ระหว่างสหราชอาณาจักรบริเตนใหญ่และไอร์แลนด์เหนือ สหพันธรัฐมาลายา บอร์เนียวเหนือ ซาราวัก และสิงคโปร์  เป็นความตกลงที่รวมบอร์เนียวเหนือ, ซาราวัก และสิงคโปร์ เข้ากับสหพันธรัฐมาลายา ซึ่งก่อให้เกิดรัฐสหภาพที่มีชื่อว่ามาเลเซีย ภายหลังสิงคโปร์ถูกขับออกจากมาเลเซีย กลายเป็นรัฐเอกราชในวันที่ 9 สิงหาคม ค.ศ. 1965
ป้อมมัศมัก

ป้อมมัศมัก  หรือ พระราชวังมัศมัก เป็นป้อมที่ทำจากดินเหนียวและอิฐโคลน ตั้งอยู่ในอัดดีเราะฮ์ รียาด ประเทศซาอุดีอาระเบีย โดยสร้างขึ้นใน ค.ศ. 1865 ให้กับเจ้าชายอับดุรเราะห์มาน อิบน์ ซุลัยมาน อัดดะบาอัน แห่งเอมิเรตญะบัลชัมมัร ป้อมนี้มีบทบาทสำคัญในการรวมประเทศซาอุดีอาระเบีย โดยหนึ่งในยุทธการที่สำคัญในสุดในการรวมประเทศคือ ยุทธการที่รียาด ซึ่งเกิดขึ้นในบริเวณป้อมนี้ จากนั้นจึงมีการแปลงป้อมนี้ไปเป็นพิพิธภัณฑ์จัดแสดงตั้งแต่ ค.ศ. 1995 และกลายเป็นหนึ่งในแลนด์มาร์กที่สำคัญที่สุดของมรดกซาอุดีอาระเบีย
ไทยลีก 3 ฤดูกาล 2565–66 – โซนภาคตะวันออกเฉียงเหนือ

ไทยลีก 3 ฤดูกาล 2565–66 โซนภาคตะวันออกเฉียงเหนือ เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2565–66 โซนภาคตะวันออกเฉียงเหนือ มีจำนวน 13 สโมสร โดยแบ่งเป็นสโมสรจากฤดูกาล 2564–65 จำนวน 11 สโมสร สโมสรที่ตกชั้นจากไทยลีก 2 จำนวน 1 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติ.
<templatestyles src="Col-begin/styles.css"/>
แนวโอเดอร์–ไนเซอ

แนวโอเดอร์–ไนเซอ  คือพื้นฐานของแนวพรมแดนส่วนใหญ่ระหว่างประเทศเยอรมนีกับประเทศโปแลนด์ ส่วนใหญ่เลียบไปตามแม่น้ำเลาซิทเซอร์ไนเซอ (นือซาวูชึตสกา) และแม่น้ำโอเดอร์จนบรรจบกับทะเลบอลติกทางทิศเหนือ ส่วนที่ใกล้กับเมืองชแชชินกับเมืองชฟีนออุยช์แช
ก่อนสงครามโลกครั้งที่สอง ดินแดนของประเทศเยอรมนีที่ตั้งอยู่ทางตะวันออกของแนวโอเดอร์–ไนเซอ กินพื่นที่เกือบหนึ่งในสี่ของทั้งประเทศเยอรมนีในขณะนั้น อย่างไรก็ตาม เมื่อประเทศเยอรมนีพ่ายแพ้สงครามโลกครั้งที่สองในปี 1945 ก็จำต้องยกดินแดนทางตะวันออกของแนวโอเดอร์–ไนเซอให้แก่ประเทศโปแลนด์ที่อยู่ใต้อำนาจของสหภาพโซเวียต ตามผลของการประชุมพ็อทซ์ดัม
กัลมูดุก

กัลมูดุก  มีชื่ออย่างเป็นทางการว่า รัฐกัลมูดุกแห่งโซมาเลีย  เป็นรัฐสมาชิกสหพันธ์ในโซมาเลียกลาง โดยมีษุซะมะเร็บเป็นเมืองหลวง กัลมูดุกมีพรมแดนทางทิศเหนือติดกับรัฐพุนต์แลนด์แห่งโซมาเลีย ทางทิศตะวันตกติดกับภูมิภาคโซมาเลียในเอธิโอเปีย ทางทิศตะวันออกติดกับมหาสมุทรอินเดีย และทางทิศใต้ติดกับรัฐเฮอร์ชาเบ็ลล์แห่งโซมาเลีย
ภาษา.
ภาษาทางการ.
กัลมูดุกใช้ภาษาโซมาเลียและภาษาอาหรับเป็นภาษาทางการ
เทศบาลของประเทศเม็กซิโก

เทศบาล หรือ มูนิซิปิโอ  เป็นหน่วยการบริหารระดับที่สองของประเทศเม็กซิโกรองจากรัฐหรือ "เอสตาโด"  เทศบาลแตกต่างจากนครหรือเมืองซึ่งเป็นนิคมและมีเขตแดนทางภูมิศาสตร์ต่างกันแม้ว่าจะใช้ชื่อเดียวกันก็ตาม ณ เดือนมกราคม ค.ศ. 2021 ประเทศเม็กซิโกมีเทศบาล 2,454 แห่ง โดยไม่นับเขต 16 เขตในเม็กซิโกซิตี
โครงสร้าง.
สภาเทศบาลและอำนาจหน้าที่ของเทศบาลได้รับการกำหนดไว้ในมาตรา 115 ของรัฐธรรมนูญเม็กซิโก และได้รับการกำหนดย่อยลงไปในธรรมนูญของแต่ละรัฐ
เทศบาลบางแห่งยังแบ่งย่อยลงไปอีก โดยหน่วยย่อยดังกล่าวถือเป็นหน่วยการบริหารระดับที่สามของประเทศเม็กซิโก ตัวอย่างได้แก่เทศบาลในรัฐบาฮากาลิฟอร์เนียจะแบ่งออกเป็นเขตหรือ "เดเลกาซิออน"  เทศบาลเมฮิกาลิในรัฐดังกล่าวจะแบ่งออกเป็น 14 เขตนอกเหนือจากเมืองเมฮิกาลิซึ่งเป็นที่ตั้งสำนักงานเทศบาลและแบ่งย่อยลงไปเป็นอีกสามเขตย่อย
เม็กซิโกซิตีเป็นกรณีพิเศษโดยจะไม่แบ่งลงไปเป็นเทศบาล ภายหลังการปฏิรูปใน ค.ศ. 2016 เม็กซิโกซิตีไม่มีฐานะเป็นเขตสหพันธ์อีกต่อไป และเปลี่ยนฐานะเป็นนครที่เป็นหน่วยสมาชิกหน่วยหนึ่งของสหรัฐเม็กซิโก และเป็นเมืองหลวงของประเทศเม็กซิโก เม็กซิโกซิตีจะแบ่งออกเป็น 16 เขตหรือ "เดมาร์กาซิออนเตร์ริโตเรียล"  ซึ่งแทนที่ "เดเลกาซิออน" ที่มีอยู่เดิม โดยในการจัดเก็บข้อมูลสถิติและเปรียบเทียบระหว่างรัฐ เขตของเม็กซิโกซิตีถือเป็นหน่วยการบริหารระดับที่สามเช่นเดียวกับเขตของเทศบาลในรัฐอื่น ๆ
ประวัติศาสตร์.
เทศบาลของประเทศเม็กซิโกสืบทอดจากเทศบาลซึ่งเป็นหน่วยการบริหารตั้งแต่สมัยนิวสเปนและจักรวรรดิสเปน โดยนิคมที่ตั้งอยู่ในจุดสำคัญเชิงยุทธศาสตร์จะได้รับฐานะ "ซิวดัด"  ซึ่งมีฐานะสูงสุดในจักรวรรดิ รองลงมาได้แก่ "บิยา"  และ "ปูเอโบล"  "ซิวดัด" สามารถตั้งเทศบาลหรือในสมัยนั้นเรียกว่า "อายุนตามิเอนโต"  โดยในช่วงทศวรรษแรก ๆ นั้นสภาท้องถิ่นมีอำนาจเต็มในการบริหารท้องถิ่น แต่การปฏิรูปในช่วงถัดมาลดอำนาจของสภาท้องถิ่นลง
หลังจากประเทศเม็กซิโกได้รับเอกราช รัฐธรรมนูญเม็กซิโก ค.ศ. 1824 ไม่ได้ระบุข้อกำหนดเกี่ยวกับรูปแบบเทศบาลอย่างชัดเจน แต่จะให้แต่ละรัฐจะตั้งข้อกำหนดเองในธรรมนูญของแต่ละรัฐ ต่อมาในรัฐธรรมนูญฉบับ ค.ศ. 1917 ซึ่งเป็นฉบับปัจจุบันได้ยกเลิก "เฆฟาตูราโปลิติกา" ซึ่งเป็นหน่วยการบริหารระหว่างรัฐ และเปลี่ยนแปลงฐานะของเทศบาลที่มีในประเทศเม็กซิโกให้เป็นเทศบาลเสรีหรือ "มูนิซิปิโอลิเบร"  โดยให้มีอำนาจบริหารกิจการท้องถิ่นโดยจำกัด ต่อมาใน ค.ศ. 1983 มาตรา 115 ของรัฐธรรมนูญได้มีการแก้ไขเพิ่มเติมโดยให้สภาเทศบาลมีอำนาจจัดหารายได้จากภาษีและบริการท้องถิ่นอื่น ๆ และมีอำนาจร่างงบประมาณของเทศบาลเอง
เทศบาลแห่งแรกในประเทศเม็กซิโกก่อตั้งโดยเอร์นัน กอร์เตส ใน ค.ศ. 1519 ในรัฐเบรากรุซ ซึ่งถือเป็นเทศบาลแรกในแผ่นดินใหญ่ของทวีปอเมริกาด้วย เทศบาลที่ตั้งขึ้นล่าสุดในประเทศเม็กซิโกได้แก่ออนดูรัสเดลาซิเอร์รา (รัฐเชียปัส, 15 กรกฎาคม ค.ศ. 2018) โกอาเตเตลโก เวยาปัน และโชโชโกตลา (รัฐโมเรโลส, 1 มกราคม ค.ศ. 2019) ซานกินติน (รัฐบาฮากาลิฟอร์เนีย, 27 กุมภาพันธ์ ค.ศ. 2020) เซย์บาปลายา และซิตบัลเช (รัฐกัมเปเช, 1 มกราคม ค.ศ. 2021)
สันติบาล (กัมพูชา)

สันติบาล ([sɑnteɓaːl]; #เปลี่ยนทาง) เป็นกองกำลังรักษาความมั่นคงและตำรวจลับในสมัยกัมพูชาประชาธิปไตย
สันติบาลรับผิดชอบการรักษาความปลอดภัยภายในและดำเนินการในค่ายกักกันเช่นตวลซแลงที่ซึ่งผู้คนหลายพันคนถูกคุมขัง สอบปากคำ ทรมาน และประหารชีวิต สันติบาลเป็นส่วนหนึ่งของโครงสร้างองค์กรของเขมรแดงตั้งแต่ก่อนวันที่ 17 เมษายน พ.ศ. 2518 เมื่อเขมรแดงเข้าครอบครองประเทศ
ประวัติ.
ช่วงต้นปี พ.ศ. 2514 เขมรแดงหรือพรรคคอมมิวนิสต์กัมพูชาจัดตั้งเขตพิเศษนอกกรุงพนมเปญภายใต้การกำกับดูแลของวอน เวต และซอน เซน เซนซึ่งต่อมาได้เป็นรัฐมนตรีช่วยว่าการกระทรวงกลาโหมมีอำนาจรับผิดชอบหน่วยสันติบาลและแต่งตั้งสหายดุชเป็นผู้บัญชาการ เจ้าหน้าที่คนสำคัญของสันติบาลเช่นสหายจันและสหายพลมีพื้นเพมาจากจังหวัดกำปงธม บ้านเกิดของสหายดุช
เมื่อเขมรแดงครองอำนาจใน พ.ศ. 2518 ดุชย้ายกองบัญชาการสันติบาลไปกรุงพนมเปญโดยขึ้นตรงต่อซอน เซน ในขณะนั้นโบสถ์วัดเล็ก ๆ แห่งหนึ่งในเมืองหลวงถูกใช้เป็นที่กักขังนักโทษที่เคยทำหน้าที่กับลอน นอล และสาธารณรัฐเขมร ซึ่งมีจำนวนไม่ถึงสองร้อยคน ต่อมาในเดือนพฤษภาคม พ.ศ. 2519 ดุชได้ย้ายกองบัญชาการอีกครั้งไปสถานที่ที่เคยเป็นโรงเรียนมัธยมปลายชื่อตวลซแลงซึ่งสามารถกักขังนักโทษได้มากถึง 1,500 คน ที่ตวสเลงมีการกวาดล้างกลุ่มแกนนำเขมรแดงครั้งใหญ่ และนักโทษหลายพันคนถูกทรมานและสังหาร ระหว่าง พ.ศ. 2519 ถึง พ.ศ. 2521 มีชาวกัมพูชา 20,000 คนถูกคุมขังที่ตวลซแลง ในจำนวนนี้มีผู้ใหญ่เพียงเจ็ดคนเท่านั้นที่รอดชีวิต อย่างไรก็ตาม ตวลซแลงเป็นเพียงหนึ่งในสถานที่ประหารชีวิตอย่างน้อย 150 แห่งทั่วประเทศ
ดาวเทียมสอดแนม

ดาวเทียมสอดแนม เป็นดาวเทียมสำรวจโลก หรือ ดาวเทียมสื่อสาร ที่มีจุดประสงค์ในการใช้งานทางทหาร หรือ การสืบราชการลับ ในช่วงระยะแรก จะเป็นการถ่ายภาพ จากนั้นกระบอกเก็บฟิล์มจะถูกดีดออกมา ซึ่งจะตกลงสู่ชั้นบรรยากาศของโลก และกระบอกเก็บฟิล์มจะถูกเก็บกลางอากาศขณะที่ยังลอยอยู่บนร่มชูชีพ 
ในระยะต่อมา ได้มีการปรับให้ดาวเทียมใช้ระบบเก็บภาพเป็นไฟล์ดิจิทัล และสามารถดาวน์โหลดได้ผ่านเครือข่ายวิทยุซึ่งเข้ารหัสไว้
แอนนา เสืองามเอี่ยม

แอนนา เสืองามเอี่ยม (เกิด 10 พฤศจิกายน พ.ศ. 2541) ชื่อเล่น แอน เป็นนักแสดงและนางงามชาวไทยเชื้อสายเยอรมัน ผู้ได้รับตำแหน่งมิสยูนิเวิร์สไทยแลนด์ 2565 และเป็นตัวแทนประเทศไทยในการประกวดมิสยูนิเวิร์ส 2022 ณ นครนิวออร์ลีนส์ รัฐลุยเซียนา สหรัฐ 
ประวัติ.
แอนนา เกิดวันที่ 10 พฤศจิกายน พ.ศ. 2541 ณ กรุงเทพมหานคร เป็นบุตรของสมชาย เสืองามเอี่ยม ลูกครึ่งไทย-เยอรมัน กับสมพร ศรีบุญเรือง ชาวจังหวัดเพชรบูรณ์ ทั้งสองเป็นลูกจ้างประจำของสำนักงานเขตตลิ่งชัน แอนนาจบการศึกษาระดับมัธยมที่ โรงเรียนมหรรณพาราม และสำเร็จการศึกษาระดับปริญญาตรี เกียรตินิยมอันดับ 1 เหรียญทอง สาขาวิชาการจัดการโรงแรมและท่องเที่ยว จากคณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน
การประกวด.
มิสยูนิเวิร์สไทยแลนด์ 2565.
แอนนาได้เข้าร่วมประกวดมิสยูนิเวิร์สไทยแลนด์ 2565 และเป็นผู้ชนะเลิศในการประกวดดังกล่าว ที่จัดขึ้นเมื่อคืนวันเสาร์ที่ 30 กรกฎาคม พ.ศ. 2565 ที่ทรู ไอคอน ฮอลล์ ศูนย์การค้าไอคอนสยาม โดยในรอบ Preliminary Competition ที่จัดขึ้นเมื่อวันพุธที่ 27 กรกฎาคม และมีการเก็บคะแนนเพื่อเข้ารอบนั้น เธอได้รับรางวัลพิเศษถึง 3 รางวัล ได้แก่ 1. Miss Metaverse By Bitkub 2. Miss Photogicnic By Love Production House และ 3. Miss Smart Life By True 5G และยังเข้ารอบ 7 คนสุดท้ายในกิจกรรม True 5G Fashion Campaign ในช่วงต้นของการประกวดอีกด้วย
มิสยูนิเวิร์ส 2022.
แอนนา เป็นตัวแทนประเทศไทยในการประกวดมิสยูนิเวิร์ส 2022 ที่นครนิวออร์ลีนส์ รัฐลุยเซียนา อเมริกา ซึ่งจัดขึ้นในวันที่ 14 มกราคม พ.ศ. 2566 และเป็นการจัดประกวดมิสยูนิเวิร์สครั้งแรกของ เจเคเอ็น โกลบอล กรุ๊ป ของประเทศไทยเช่นกัน ภายหลังเข้าซื้อกิจการองค์กรนางงามจักรวาล (MUO) ต่อจากเอนเดฟเวอร์ โดยผลปรากฏว่าแอนนาไม่ผ่านเข้ารอบ 16 คนสุดท้าย อย่างไรก็ตาม แอนนายังได้รับรางวัลพิเศษ ImpactWayv Challenge Award หรือรางวัลผู้สร้างอิมแพ็คให้กับสังคม และชุดราตรี Hidden Precious Diamond ที่แอนนาสวมใส่ในการประกวดครั้งนี้ ออกแบบและตัดเย็บโดยแบรนด์ MANIRAT จากการนำเอาวัสดุเหลือใช้จากฝากระป๋องอะลูมิเนียม
เดเอ็ฟเอ็ล-ซูเพอร์คัพ 2022

เดเอ็ฟเอ็ล-ซูเพอร์คัพ 2022 เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 12 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกา ฤดูกาล 2021–22 ไบเอิร์นมิวนิก พบกับทีมชนะเลิศเดเอ็ฟเบ-โพคาล ฤดูกาล 2021–22 แอร์เบ ไลพ์ซิช การแข่งขันจัดขึ้นในวันที่ 30 กรกฎาคม ค.ศ. 2022 ณ สนามเรดบูลล์อาเรนา ในเมืองไลพ์ซิช
ทีม.
"ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น"
การแข่งขัน.
รายละเอียด.
<onlyinclude></onlyinclude>
นัมพี นารายณัน

นัมพี นารายณัน (อักษรโรมัน: Nambi Narayanan; เกิด 12 ธันวาคม 1941) เป็นวิศวกรแอโรสเปซที่ทำงานให้กับองค์การวิจัยอวกาศอินเดีย (ISRO) และมีบทบาทมากต่อกิจการอวกาศของอินเดีย ในฐานะผู้พัฒนาเครื่องยนต์จรวดวิกาส ที่ใช้ในดาวเทียม PSLV แรกที่อินเดียส่งขึ้นสู่อวกาศ ในฐานะบุคลากรอาวุโสประจำองค์การวิจัยอวกาศอินเดีย (ISRO) เขาประจำอยู่ที่ภาคครายโอเจนิกส์ ในปี 2019 เขาได้รับเครื่องเกียรติยศ ปัทภูษาน จากรัฐบาลอินเดีย
ในผี 1994 เขาถูกควบคุมตัวและทรมานอย่างหนักหลังถูกกล่างหาว่ามีส่วนร่วมในกรณีจารกรรมข้อมูล ที่ซึ่งในภายหลังพบว่าเขาไม่มีความผิดจริงตามที่ถูกกล่าวหา โดยสำนักข่าวกรองกลาง (CBI) เป็นผู้ออกมายืนยันในปี 1996 และมีศาลสูงสุดอินเดียเป็นผู้ออกคำสั่งให้รัฐบาลรัฐเกรละสิ้นสุดการตรวจสอบ และในปี 2018 ศาลสูงสุดอินเดียภายใต้ทีปัก มิสรา มอบเงินชดเชยจำนวน 50,00,000 รูปี (US$70,000) และรัฐบาลรัฐเกรละมอบเงินชดเชยจริงที่ 1.3 กรอร์ รูปี (~US$183,000)
รัฐธรรมนูญโซมาเลีย

รัฐธรรมนูญชั่วคราวแห่งสหพันธ์สาธารณรัฐโซมาเลีย  เป็นกฎหมายสูงสุดของโซมาเลีย เป็นรากฐานทางกฎหมายสำหรับการดำรงอยู่ของสหพันธ์สาธารณรัฐและบ่อเกิดของอำนาจทางกฎหมาย กำหนดสิทธิและหน้าที่ของพลเมือง และกำหนดโครงสร้างของรัฐบาล รัฐธรรมนูญเฉพาะกาลได้รับการรับรองเมื่อวันที่ 1 สิงหาคม 2012 โดยสภารัฐธรรมนูญแห่งชาติในเมืองโมกาดิชู แคว้นบานาดีร์ 
รัฐธรรมนูญชั่วคราวของโซมาเลียจัดให้มีการปกครองระบบรัฐสภา โดยมีประธานาธิบดีโซมาเลียเป็นประมุขแห่งรัฐและนายกรัฐมนตรีจากการแต่งตั้ง เป็นหัวหน้ารัฐบาล ประเทศนี้มีสภานิติบัญญัติสองสภา ซึ่งประกอบด้วยวุฒิสภา (สภาสูง) และสภาประชาชน (สภาล่าง) รวมกันเป็นรัฐสภาแห่งโซมาเลีย 
รัฐธรรมนูญฉบับก่อนหน้านี้.
เมื่อวันที่ 20 มิถุนายน 1961 รัฐธรรมนูญก่อนหน้านี้ผ่านการลงประชามติของประชาชนชาวโซมาเลียให้สัตยาบันรัฐธรรมนูญฉบับใหม่ซึ่งร่างขึ้นครั้งแรกใน ปี 1960 รัฐธรรมนูญ 1961 จัดให้มีระบอบประชาธิปไตยแบบรัฐสภาโดยมีนายกรัฐมนตรีและคณะรัฐมนตรี (ครม.) ถอนตัวจากการเป็นสมาชิกสภานิติบัญญัติ สภานิติบัญญัติยังเลือกประมุขแห่งรัฐหรือประธานาธิบดีแห่งสาธารณรัฐ 
สาธารณรัฐประชาธิปไตยโซมาเลีย.
ในปี 1969 หลังจากการลอบสังหารประธานาธิบดีคนที่สองของโซมาเลีย (อับดิราชิด อาลี เชอมาร์กี) กองทัพได้ทำรัฐประหารเมื่อวันที่ 21 ตุลาคม (วันหลังจากงานศพของ อับดิราชิด อาลี เชอมาร์กี) และเข้ารับตำแหน่ง สภาปฏิวัติสูงสุด (SRC) ที่เข้ายึดอำนาจนำโดยพลตรีไซอัด บาร์รี หลังจากนั้นไม่นาน ไซอัด บาร์รี ก็กลายเป็นหัวหน้า SRC ต่อมาสภาปฎิวัติสูงสุด ได้เปลี่ยนชื่อประเทศเป็นสาธารณรัฐประชาธิปไตยโซมาเลีย และ จับกุมสมาชิกของอดีตรัฐบาล
สหพันธ์สาธารณรัฐโซมาเลีย.
สถาบันรัฐธรรมนูญ.
รัฐธรรมนูญแห่งสหพันธ์สาธารณรัฐโซมาเลียส่งเสริมสิทธิมนุษยชน หลักนิติธรรม มาตรฐานทั่วไปของกฎหมายระหว่างประเทศความยุติธรรม การให้คำปรึกษาแบบมีส่วนร่วมและรัฐบาลที่ครอบคลุม การแยกอำนาจระหว่างสภานิติบัญญัติผู้บริหาร และ ตุลาการอิสระเพื่อให้แน่ใจว่ามีความรับผิดชอบมีประสิทธิภาพและตอบสนองต่อความสนใจของประชาชน
สหพันธ์สาธารณรัฐโซมาเลียเป็นสหพันธ์สาธารณรัฐที่มีระบบรัฐสภาซึ่งอำนาจบริหารส่วนใหญ่อยู่กับ นายกรัฐมนตรี
ประธานาธิบดี.
ประธานาธิบดีสหพันธรัฐโซมาเลียเป็นประมุขแห่งรัฐ ดำเนินการตามรัฐธรรมนูญและกฎหมายอื่น ๆ ของสหพันธ์สาธารณรัฐโซมาเลีย อำนาจเหล่านี้รวมถึงการแต่งตั้งหัวหน้าผู้บริหาร (นายกรัฐมนตรี) ทำหน้าที่เป็นผู้บัญชาการทหารสูงสุดแห่งกองทัพและประกาศสถานการณ์ ฉุกเฉินและสงคราม
ฝ่ายบริหาร.
อำนาจบริหารของรัฐบาลโซมาเลียตกเป็นของคณะรัฐมนตรีของรัฐบาลกลาง นายกรัฐมนตรีเป็นหัวหน้ารัฐบาล พวกเขาเป็นหัวหน้าคณะรัฐมนตรีของรัฐบาลกลางซึ่งประกอบด้วยรัฐมนตรีที่ได้รับการแต่งตั้งตามข้อเสนอแนะของนายกรัฐมนตรี นายกรัฐมนตรีได้รับเลือกให้ดำรงตำแหน่งเป็นเวลา 4 ปีเต็ม และรัฐสภาจะถอดถอนได้ก็ต่อเมื่อเลือกผู้สืบทอดตำแหน่งด้วยคะแนนไม่ไว้วางใจเท่านั้น
ฝ่ายตุลาการ.
อำนาจตุลาการของโซมาเลียตกเป็นของศาล ฝ่ายตุลาการเป็นอิสระจากฝ่ายนิติบัญญัติและฝ่ายบริหารของรัฐบาลในขณะที่ปฏิบัติหน้าที่ในการพิจารณาคดี 
โครงสร้างศาลแห่งชาติประกอบไปด้วย
ฝ่ายนิติบัญญัติ.
ส่วนหลักของฝ่ายนิติบัญญัติคือ รัฐสภา แบบสองสภา ของโซมาเลีย รัฐสภากลางเป็นคนออกกฎหมายของรัฐบาลกลาง ยกเว้นกฎหมายที่เกี่ยวข้องกับงบประมาณประจำปี สมาชิกรัฐสภาโซมาเลียแต่ละคนมีสิทธิที่จะเริ่มออกกฎหมาย เช่นเดียวกับคณะรัฐมนตรี สภาล่างประกอบด้วยสมาชิกสภาผู้แทนราษฎร 275 คน ในขณะที่สภาสูงมีผู้แทน 54 คน
การประท้วง ค.ศ. 1968

<ns>0</ns>
 <revision>
 <parentid>11099160</parentid>
 <timestamp>2024-03-22T00:25:14Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>11394613</origin>
 <model>wikitext</model>
 <format>text/x-wiki</format>
การประท้วง ค.ศ. 1968 ประกอบด้วยความขัดแย้งทางสังคมที่ทวีความรุนแรงขึ้นทั่วโลก โดยมีลักษณะเด่นคือการต่อต้านกองทัพของรัฐและระบบราชการต่าง ๆ 
ในสหรัฐการประท้วงเหล่านี้เป็นจุดเปลี่ยนสำคัญสำหรับขบวนการสิทธิพลเมือง ซึ่งก่อให้เกิดขบวนการปฏิวัติ เช่น พรรคแบล็กแพนเธอร์ ในการตอบโต้ต่อการรุกตรุษญวนในสงครามเวียดนาม การประท้วงยังจุดชนวนให้เกิดการเคลื่อนไหวในวงกว้างเพื่อต่อต้านสงครามเวียดนามทั่วทั้งสหรัฐ เช่นเดียวกับในกรุงลอนดอน ปารีส เบอร์ลิน และโรม ขบวนการมวลชนเติบโตขึ้นไม่เพียงแต่ในสหรัฐเท่านั้นแต่ยังรวมถึงที่อื่น ๆ ด้วย ในประเทศส่วนใหญ่ในยุโรปตะวันตกขบวนการประท้วงถูกครอบงำโดยนักศึกษา การแสดงที่น่าทึ่งที่สุดคือการประท้วงในเดือนพฤษภาคม 2511 ในฝรั่งเศส
ในประเทศยุโรปตะวันออกที่ปกครองโดยพรรคคอมมิวนิสต์ มีการประท้วงต่อการขาดเสรีภาพในการพูดและการละเมิดสิทธิพลเมืองโดยอภิชนที่เป็นข้าราชการและทหาร ในยุโรปกลางและยุโรปตะวันออก มีการประท้วงวงกว้าง โดยเฉพาะอย่างยิ่งปรากสปริงในเชโกสโลวาเกีย โปแลนด์และยูโกสลาเวีย
ความเอนเอียงเชิงอนุรักษนิยม

ในสาขาจิตวิทยาเชิงประชานและทฤษฎีการตัดสินใจ ความอนุรักษนิยม หรือ ความเอนเอียงเชิงอนุรักษนิยม  เป็นความโน้มเอียงที่จะเปลี่ยนความเชื่อของตนอย่างไม่เพียงพอเมื่อได้หลักฐานใหม่#เปลี่ยนทาง ๆ
เป็นลักษณะการเปลี่ยนความเชื่อของมนุษย์ที่ให้ความสำคัญกับความน่าจะเป็นก่อน (prior distribution, base rate) เกินจริง และให้ความสำคัญแก่หลักฐานใหม่น้อยเกินไปโดยเทียบกับแบบจำลองการเปลี่ยนความคิดแบบเบย์เซียน (Bayesian belief-revision)
ตามทฤษฎีนี้ "ความคิดเห็นเปลี่ยนไปอย่างมีระเบียบมาก มักจะเป็นไปตามสัดส่วนของตัวเลขที่ระบุโดยทฤษฎีของเบยส์ แต่ก็ยังน้อยเกินไป"
กล่าวอีกอย่างก็คือ มนุษย์จะอัปเดตความเชื่อที่มีอยู่ก่อนเมื่อมีหลักฐานใหม่ แต่ก็เปลี่ยนช้าเกินไปเทียบกับทฤษฎีของเบยส์
นักจิตวิทยาชาวอเมริกัน วาร์ด เอ็ดวาร์ดส์ได้รายงานถึงปรากฏการณ์นี้ในปี#เปลี่ยนทาง 1968 ตามการทดลองเช่นดังต่อไปนี้
มีกระเป๋าสะพายหลังสองใบ ใบหนึ่งมีเบี้ยสีแดง 700#เปลี่ยนทาง อัน และเบี้ยสีน้ำเงิน 300#เปลี่ยนทาง อัน กระเป๋าอีกใบมีเบี้ยแดง 300#เปลี่ยนทาง อัน และเบี้ยน้ำเงิน 700#เปลี่ยนทาง อัน 
ให้เอากระเป๋ามาใบหนึ่ง
ต่อไปให้สุ่มตัวอย่างเอาเบี้ยอันหนึ่งแล้วนำคืนใส่กระเป๋า
ในการชักตัวอย่าง 12#เปลี่ยนทาง ครั้ง คุณได้เบี้ยสีแดง 8#เปลี่ยนทาง อัน สีน้ำเงิน 4#เปลี่ยนทาง อัน
มีความน่าจะเป็นเท่าไรที่กระเป๋าที่คุณได้เป็นกระเป๋าที่มีเบี้ยแดงโดยมาก
ผู้ร่วมการทดลองโดยมากเลือกคำตอบราว#เปลี่ยนทาง ๆ .7
แต่คำตอบตามทฤษฎีของเบยส์อยู่ใกล้#เปลี่ยนทาง ๆ .97
เอ็ดวาร์ดส์เสนอว่า มนุษย์เปลี่ยนความเชื่ออย่างอนุรักษนิยม เป็นไปตามทฤษฎีของเบยส์แต่ก็ช้ากว่า 
คือ เปลี่ยนค่าความน่าจะเป็นที่เริ่มจาก .5#เปลี่ยนทาง อย่างไม่แม่นยำ โดยเป็นไปตามความเอนเอียงที่เห็นได้จากการทดลองหลายการทดลอง
ในการเงิน.
ในสาขาการเงิน มีหลักฐานว่านักลงทุนตอบสนองน้อยเกินไปต่อเหตุการณ์ที่เกิดกับบริษัท ซึ่งเป็นไปตามคาดเนื่องกับปรากฏการณ์นี้
เหตุการณ์รวมทั้งการประกาศรายได้ การเปลี่ยนเงินปันผล และการแตกหุ้น
คำอธิบาย.
คำอธิบายดั้งเดิมของปรากฏการณ์นี้ก็คือมันเป็นส่วนเพิ่มของ ความเอนเอียงโดยตั้งหลัก (anchoring bias)
"หลัก" (anchor) ที่ตั้งไว้แต่แรกคือค่าความน่าจะเป็นที่#เปลี่ยนทาง .5 เมื่อมีทางเลือกสองทางโดยไม่มีหลักฐานอื่น แล้วต่อมาไม่สามารถปรับให้ไกลจากหลักนี้ได้พอ
แต่งานศึกษาปี#เปลี่ยนทาง 2012 เสนอว่า ความอนุรักษนิยมในการเปลี่ยนความคิดอาจอธิบายได้โดยกลไกทางทฤษฎีสารสนเทศที่สมมุติว่า การแปลงหลักฐานที่เป็นปรวิสัย (คือหลักฐานที่ได้) ให้เป็นค่าประเมินทางอัตวิสัย (คือการตัดสินใจ) เป็นกระบวนการที่มีสัญญาณกวนมาก
งานศึกษาอธิบายว่า ค่าประเมินของความน่าจะเป็นแบบมีเงื่อนไขเป็นไปในทางอนุรักษนิยม เพราะมีสัญญาณรบกวนในการระลึกถึงความจำ โดยสัญญาณรบกวนนิยามว่า เป็นหลักฐานที่ผสมผเสกัน
งานทดลองที่ให้รางวัลกับผู้ร่วมการทดลองพบว่า ปรากฏการณ์นี้สามารถทำให้ลดลงได้สำหรับผู้ที่มีสมรรถภาพทางประชานดี แต่ก็ยังไม่หายไปโดยสิ้นเชิง
เชิงอรรถและอ้างอิง.
<templatestyles src="Reflist/styles.css" />
เกาะบุโหลนใหญ่

เกาะบุโหลนใหญ่ หรือ เกาะบุโหลนเล เป็นหนึ่งในเกาะของหมู่เกาะบุโหลน อยู่ในความรับผิดชอบดูแลของอุทยานแห่งชาติหมู่เกาะเภตรา ในตำบลปากน้ำ อำเภอละงู จังหวัดสตูล มีเนื้อที่ 1.659 ตารางกิโลเมตร คำว่า "บุโหลน" เพี้ยนมาจากภาษามลายู "บูโละ" แปลว่า "ไม้ไผ่" เนื่องจากบนเกาะอุดมสมบูรณ์ด้วยไม้ไผ่
เกาะบุโหลนใหญ่เป็นจุดศูนย์กลางการเดินทางท่องเที่ยวในหมู่เกาะบุโหลน บนเกาะมีชุมชนชาวบ้านตั้งถิ่นฐานอยู่อาศัย มีโรงเรียนประถมอยู่ด้านหน้าเกาะ ตามชายหาดมีบ้านพักแบบบังกะโลกระจายอยู่รอบเกาะ มีถนนกลางเกาะเชื่อมจากหน้าเกาะไปหลังเกาะได้
อ่าวที่สำคัญ ได้แก่ อ่าวหน้าแกะตั้งอยู่ทิศตะวันออกของเกาะ เป็นหาดแบบแหลมยื่นเหยียดตรงไปน่านน้ำสีมรกตมีหาดทรายขาว มีระดับความลาดเอียงต่ำ ริมหาดเป็นทิวสน อ่าวม่วงตั้งอยู่ทางทิศตะวันตกของเกาะ มีลักษณะเป็นโขดหินและเชิงผา หาดเป็นหาดเล็กที่ค่อนข้างน้ำนิ่งเหมาะสำหรับการดำน้ำดูปะการัง อ่าวพังกาตั้งอยู่ทางทิศตะวันตกของเกาะ เป็นหาดหินกว้าง ส่วนหมู่บ้านชาวประมงตั้งอยู่บริเวณอ่าวพังกาใหญ่และอ่าวพังกาเล็ก ป่าเชิงเขามีป่าหลากหลายเช่นป่าหวาย สัตว์ที่พบเช่นสัตว์ขนาดเล็กอย่างกระรอก นกเงือกและตะกวด เป็นต้น นอกจากนั้นยังมีถ้ำรูจมูกอยู่บริเวณทิศเหนือของเกาะและมีถ้ำค้างคาวบริเวณหน้าผาสูงทางทิศตะวันตกของเกาะ
ไทยลีก 3 ฤดูกาล 2565–66 – โซนภาคตะวันออก

ไทยลีก 3 ฤดูกาล 2565–66 โซนภาคตะวันออก เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2565–66 โซนภาคตะวันออก มีจำนวน 12 สโมสร โดยแบ่งเป็นสโมสรจากฤดูกาล 2564–65 จำนวน 10 สโมสร สโมสรที่ตกชั้นจากไทยลีก 2 จำนวน 1 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติ.
<templatestyles src="Col-begin/styles.css"/>